यह ना केवल राजधानी के कूडे के ढ़ेर बनने की बात है बल्कि देश में प्रदूषण के मामले में भी ठीक यही स्थिति हैं। मई 2018 में विश्व स्वास्थ्य संगठन जारी दुनिया के दस सबसे प्रदूषित शहरों में नौ शहर भारत के शामिल थे। और उन नौ शहरों में दिल्ली ही नही बल्कि मोदी का अपना निर्वाचन क्षेत्र वराणसी भी शामिल था। दस में से एक शहर केवल कैमरून का शामिल था। इस सर्वे में 100 देशों के 4000 शहरों को शामिल किया गया था। जिसमें सबसे पहले पायदान पर देश के नये विकास पुरूष एनकाउंटर वीर योगी आदित्यनाथ का शहर कानपुर था तो दूसरे स्थान पर हरियाणा का फरीदाबाद था।